section_heading: Životopis
paragraph_text: Početkom 1960-ih godina uz tamburaške instrumente (te ostale instrumente kao što su bendžo, buzuki, balalajka, klavir, usna harmonika, frula, kazu, okarina) Tuca svira i električnu gitaru. Zajedno s Krunoslavom Kićom Slabincem u Osijeku najprije osniva grupu Tornado, a potom 1963. i legendarni rock sastav Dinamiti koji je 60-tih godina 20. stoljeća bio jedan od najpoznatijih rock grupa u tadašnjoj Jugoslaviji, a nastupali su i diljem Europe. 1967. Antun Nikolić Tuca odlazi na odsluženje vojnog roka. Nakon služenja u vojsci Tuca se vraća tamburaškoj glazbi. 1969. godine ponovno okuplja i vodi Veliki tamburaški orkestar Radio Osijeka s kojim kao dirigent, obrađivač, producent i glazbeni urednik prikuplja, snima, čuva i njeguje tradicijske folklorne vrijednosti sjeveroistočne Hrvatske.